Temeljem članka 5. Pravilnika o obavljanju djelatnosti u svezi sa zapošljavanjem ( „ Narodne novine“ br. 28/19 ) , ravnatelj Srednje škole Pakrac, Pakrac, Bolnička 59, OIB: 23293484516, uz suglasnost Školskog odbora, utvrđuje

**UVJETE POSLOVANJA SREDNJE ŠKOLE PAKRAC, PAKRAC**

**KAO POSREDNIKA ZA POVREMENO ZAPOŠLJAVANJE REDOVITIH UČENIKA**

1. Srednja škola Pakrac, Pakrac obavlja poslove posredovanja u povremenom radu redovnih učenika kao ovlašteni posrednik temeljem rješenja Ministarstva rada i mirovinskog sustava ( KLASA: UP/I-102-02/15-01/08, URBROJ: 524-04-02-01/2-15-2 od 13. lipnja 2015. godine) u skladu s odredbama Zakona o posredovanju pri zapošljavanju i pravima za vrijeme nezaposlenosti („Narodne novine“, br.16/17), Pravilnika o obavljanju djelatnosti u svezi sa zapošljavanjem („Narodne novine“, br. 28/19.) i Odluke o početku i završetku nastavne godine, broju radnih dana i trajanju odmora učenika osnovnih i srednjih škola koju ministar donosi za svaku školsku godinu.
2. Prema gore navedenim zakonskim odredbama, učenici srednjih škola (u daljnjem tekstu: izvršitelji) povremene poslove mogu obavljati **isključivo** za vrijeme zimskog, proljetnog i ljetnog odmora čije trajanje propisuje ministar nadležan za obrazovanje za svaku školsku godinu.
3. Škola će početkom svake školske godine na svojim mrežnim stranicama objaviti vrijeme trajanja zimskog , proljetnog i ljetnog odmora učenika sukladno Odluci o početku i završetku nastavne godine, broju radnih dana i trajanju odmora učenika osnovnih i srednjih škola koju ministar donosi za svaku školsku godinu, te obavijest o uredovnom radnom vremenu učeničkog servisa.
4. Odredbe o početku i trajanju ljetnog odmora učenika se ne odnose na učenike koji idu na dopunski rad, polažu razredni ispit ili popravni ispit, koji imaju završni rad ili ispit državne mature i za učenike koji u to vrijeme imaju praktičnu nastavu ili stručnu praksu što se utvrđuje godišnjim planom i programom rada škole.
5. **Učlanjenje u učenički servis je besplatno.**

**Za učlanjenje učenika u učenički servis potrebno je:**

* 1. imati navršenih 15 godina života,
  2. potvrda o statusu redovnog učenika srednjoškolske ustanove za tekuću godinu,
  3. preslika dokumenata koji sadrže OIB, datum i mjesto rođenja,
  4. popunjena pristupnica, potpisana i od strane zakonskog zastupnika učenika i preslika osobne iskaznice roditelja/skrbnika *( Tiskanica – T1)*
  5. dvije fotografije ( 2,5x3,5 cm)
  6. privola/suglasnost roditelja/skrbnika za maloljetnog učenika *( Tiskanica – T2*) odnosno privola /suglasnost učenika - punoljetni učenik *( Tiskanica – T3)*

Za izdavanje ugovora potrebni su:

1. važeća članska iskaznica
2. popunjen obrazac s podacima o poslodavcu i uputnica poslodavca *( Tiskanica T4)*
3. potpisana suglasnost zakonskog zastupnika, roditelja ili skrbnika za rad maloljetnog učenika na dogovorenom radnom mjestu kod dotičnog poslodavca i preslika osobne iskaznice rod./skrbnika koji je potpisao suglasnost *(Privitak A)*
4. broj žiro-računa učenika - IBAN
5. pisana izjava o ostvarenim primicima u poreznom razdoblju *( Privitak B)*

*Napomena: žiro-račun nije potrebno imati prilikom učlanjenja, ali je neophodan za izdavanje ugovora o povremenom radu učenika; ne može se koristiti žiro-račun roditelja, tekući račun i sl.*

1. Srednja škola Pakrac, Pakrac može posredovati u povremenom radu samo za svoje redovne učenike, a za učenike drugih škola samo na temelju sporazuma kojim srednjoškolska ustanova ovlašćuje Srednju školu Pakrac da obavlja poslove posredovanja za njezine redovne učenike. Sporazum o ovlaštenju mogu dati samo srednjoškolske ustanove sa sjedištem u Požeško-slavonskoj županiji.
2. **Postupak izdavanja, sklapanja, dopune i ovjere ugovora te ispostava računa**
3. Da bi učenik mogao koristiti usluge učeničkog servisa Srednje škola Pakrac , mora biti učlanjen prema gore navedenim uvjetima.
4. Srednja škola Pakrac će članu učeničkog servisa izdati Ugovor o povremenom radu redovitog učenika (u daljnjem tekstu: ugovor) na temelju pisane suglasnosti zakonskog zastupnika, roditelja ili skrbnika za obavljanje konkretnog posla kod određenog poslodavca.
5. Ugovor se izdaje utri primjerka.
6. Na temelju ugovora i uz supotpis zakonskog zastupnika, roditelja ili skrbnika, učenik zasniva radni odnos s poslodavcem.
7. **Poslodavac je dužan ovjeriti i dopuniti ugovor stvarnim brojem sati rada i iznosom zarade** **učenika u roku od 15 dana nakon obavljenog posla odnosno nakon što mu učenik po** **obavljenom poslu dostavi ugovor.**
8. **Na temelju popunjenih ugovora, posrednik (škola) ispostavlja račun poslodavcu s iznosom** **neto zarade učenika uvećane za 15,5% ( 5% posebnog doprinosa za mirovinsko osiguranje**, **0,5% posebnog doprinosa za zdravstveno osiguranje zaštite zdravlja na radu i 10% naknade** **Poslodavac je za posrednika. obvezan odmah , a najkasnije u roku od 3 dana od ispostavljanja računa doznačiti iznos računa na žiro-račun posrednika.**
9. Naknada za posrednika u visini od 10% od iznosa učenikove zarade može se naplatiti samo od naručitelja (poslodavca) i služi u svrhu poboljšanja učeničkog standarda.
10. Posrednik (škola) obavlja isplatu uplaćenih sredstava na račun izvršitelja ( učenika ) svakog mjeseca od 1. do 10. dana u mjesecu temeljem naloga za uplatu Požeško-slavonskoj županiji koja vrši plaćanja jer Srednja škola Pakrac posluje u sklopu riznice PSŽ-a ( preko podračuna ).
11. Ukoliko učenici rade duže vrijeme preko ljetnog odmora pa ih se želi isplatiti mjesečno, **poslodavac je dužan za svako razdoblje za isplatu popuniti dopunu ugovora ( privitak C**) – **potvrdu s točno označenim datumom početka i završetka razdoblja, brojem odrađenih sati i** **iznosom zarade za to razdoblje, koji prilaže osnovnom ugovoru i čini njegov sastavni dio.**
12. **Obveze učenika – izvršitelja posla**
13. Učenik je dužan pribaviti suglasnost zakonskog zastupnika, roditelja ili skrbnika prije zasnivanja radnog odnosa.
14. Učenik je poslove dužan osobno izvršavati, savjesno i prema uputama naručitelja.
15. Učenik je obvezan, ako ostvaruje primitke po osnovi rada preko dvije ili više učeničkih udruga, isplatitelju prije isplate dostaviti vjerodostojne isprave (preslike) o ostvarenim primicima po toj osnovi kod drugih isplatitelja, odnosno pisanu izjavu o ostvarenim primicima u poreznom razdoblju po toj osnovi.

*Napomena: Ukoliko učenik ostvari primitak putem posredovanja u iznosu većem od* ***3185,38 EUR-a*** *(uključivši i iznos doprinosa za obvezna osiguranja prema posebnim propisima), ne može se više voditi kao uzdržavani član te roditelji gube pravo na poreznu olakšici za njega kao uzdržavanog člana obitelji.*

*Ukoliko učenik ostvari primitak iznad 6.370,80 EUR-a godišnje (uključivši i iznos doprinosa za obvezno osiguranje) na razliku iznad 6.370,80 EUR-a se zaračunava porez i prirez.*

1. **Obveze poslodavca:**
2. Poslodavac je dužan povjeriti posao učeniku s kojim je sklopio ugovor o povremenom zapošljavanju redovnog učenika.
3. Poslodavac je dužan osigurati učeniku propisana zaštitna sredstva i propisane mjere za obavljanje poslova na siguran način sukladno Zakonu o zaštiti na radu i provedbenim propisima donesenim na temelju toga zakona.
4. Poslodavac je dužan organizirati rad učenika sukladno odredbama važećeg Zakona o radu, Pravilnika o obavljanju djelatnosti u svezi sa zapošljavanjem, Pravilnika o poslovima na kojima se ne smije zaposliti maloljetnik i Pravilnika o poslovima na kojima maloljetnik može raditi i aktivnostima u kojima smije sudjelovati.

Sukladno navedenim propisima poslodavac naročito mora paziti da se poštuju sljedeće odredbe:

* + - puno radno vrijeme maloljetnog redovnog učenika ne smije biti duže od 7 sati dnevno i 35 sati tjedno. Iznimno, puno radno vrijeme maloljetnog redovnog učenika koji je navršio 15 godina života može biti 8 sati dnevno i 40 sati tjedno
    - zabranjen je noćni rad maloljetnicima u vremenu od 20,00 sati uvečer i 6,00 sati prije podne.
    - zabranjen je rad na poslovima u kockarnicama, salonima za igre na sreću, disko klubovima, noćnim barovima i noćnim klubovima kao i na drugim poslovima koji potencijalno mogu ugroziti ćudorednost maloljetnika, zatim rad na poslovima s posebnim uvjetima rada, na poslovima na kojima se rad staž osiguranja računa s povećanim trajanjem.

1. **Obveze posrednika - škole**
2. Srednja škola Pakrac je dužna učiniti ove uvjete poslovanja učiniti dostupnim učenicima i poslodavcima.
3. Škola je dužna svim članovima izdati člansku iskaznicu.
4. Škola je dužna voditi evidenciju o osobama koje traže zaposlenje.
5. Škola je dužna voditi očevidnik učenika članova i obavljenih poslova.
6. Škola je dužna napraviti obračuna i naplatu učenikove zarade, propisanog doprinosa te naknade za posredovanje od naručitelja.
7. Škola je dužna isplatiti uplaćeni neto iznos zarade učenika*.*
8. Ovi uvjeti su objavljeni na stranici škole [www.sspakrac.hr](http://www.sspakrac.hr)
9. Uvjeti poslovanja stupaju na snagu i primjenjuju se danom donošenja.
10. Stupanjem na snagu ovih Uvjeta prestaju važiti Uvjeti poslovanja Srednje škole Pakrac, Pakrac kao posrednika za povremeno zapošljavanje redovnih učenika ( KLASA: 003-01/20-02/01, URBROJ: 2162-09-01-20-01 od 20. ožujka, 2020 godine).

KLASA: 011-03/23-02/03

URBROJ: 2177-14-02-23-01

U Pakracu, 30. siječnja, 2023. godine

RAVNATELJ

Dario Čilić, dipl.teolog

Na ove Uvjete poslovanja Školski odbor Srednje škole Pakrac dao je suglasnost ( KLASA: 011-05/23-01/03, URBROJ: 2177-14-01-23-01 ) na sjednici održanoj dana 30. siječnja, 2023. godine.

Predsjednik Školskog odbora

Damir Marčetić, prof.